als_Latn dik_Latn sag_Latn
Ka plot këngëtarë shqiptarë që do të mund të ishin të denjë për një përfaqësim të Shqipërisë në Eurovizionin e vitit tjetër.
Shqipëria para dy ditësh e konfirmoi që do të jetë e pranishme në Ukrainë, ku mbahet edicioni i vitit tjetër i garës muzikore më të madhe në Evropë, ku konkurrojnë rreth 40-të shtete çdo vit, tash e gjashtë dekada.
Shembull, Elvana Gjata do të mund të ishte një përfaqësim goxha dinjitoz. Zëri i saj i veçantë, paraqitja gjithmonë në hap me trendet muzikore dhe një këngë pak e stilit Eurovizion do të ishin kombinimi perfekt për Elvanën në Eurovizion.
Kur flasim për zërat mashkullorë, Alban Skenderaj është absolut. Ai njëherë ishte shumë gati përfaqësimit në Eurovizion. Një ndër baladat e tij do të ishte gjetje ideale për ta valëvitur flamurin shqiptar në një skenë të garës ku çdo detaj ka rëndësi dhe merr pikë.
Nuk e dimë nëse Rona Nishliu e ka menduar ndonjëherë rikthimin në Eurovizion, por me punë e mund ajo do të mund të bënte krenarë të gjithë shqiptarët kudo nëse do të rikthehej në festival me një tjetër kryevepër muzikore.
Pse ta lëmë jashtë kësaj liste Era Istrefin? Ajo tanimë është e njohur kudo nëpër Evropë dhe Eurovizioni shpesh toleron një “BonBon” për këngë fituese.
Besa Kokëdhima ka fituar disa festivale në Shqipëri. Për ata që e shohin Eurovizionin dhe e kanë studiuar si festival, këngët e saj mund shumë lehtë të përkthehen në anglisht e të përshtaten për këtë garë muzikore.
Flaka Krelani është ndër ato vokale që sigurt do ta dridhte Evropën. Edhe Flakën e lamë për pak jashtë Eurovizionit, por asnjëherë nuk është vonë për të provuar këtë skenë e cila të jep mundësi e të shton famën. Flaka e ka stilin, zërin dhe projektet e reja veç sa e bëjnë më aktuale atë.
als_Latn als_Latn als_Latn als_Latn als_Latn als_Latn als_Latn als_Latn